wickkiey/tamil-wikipedia-chunked huggingface dataset:
# எயிட்சு

## நோய் கண்டறிதல்

### தவறான கருத்துக்கள்

எச்.ஐ.வி குறித்தும் எயிட்சு குறித்தும் பல தவறான கருத்துக்களும் நம்பிக்கைகளும் நிலவுகின்றன. மிகவும் பரவலான பிழையான கருத்துக்களாக இருப்பவை:  
1. எயிட்சு சாதாரணத் தொடுதல் மூலம் பரவுகின்றது;
1. கன்னியருடன் பாலுறவு கொள்வது எயிட்சு நோயைக் குணமாக்கும்;
1. எச்.ஐ.வி தீநுண்மம் தற்பால் சேர்க்கையாளர்களையும் போதைப்பொருள் பயன்படுத்துவோரையும் மட்டுமே தாக்குகின்றது;
1. தொற்றில்லாத இரு ஆண்மக்களிடையே குதவழிப் பாலுறவு எச்.ஐ.வி தொற்றுக்கு வழி வகுக்கும்;
1. பள்ளிச்சாலைகளில் எச்.ஐ.வி குறித்தும் தற்பால் சேர்க்கை குறித்தும் அறியத்தருதல் எயிட்சு நோய் தாக்குவீதம் கூட வழிவகுக்கும் என்பனவாகும்.  
சிலர் எச்.ஐ.வி தீநுண்மத்திற்கும் எயிட்சிற்கும் தொடர்பில்லை எனக் கருதுகின்றனர். வேறு சிலர் எச்.ஐ.வி. தீநுண்மம் இருப்பதையும் அதற்கான சோதனைகளின் செல்லுந்தன்மை குறித்தும் ஐயமுறுகின்றனர். எயிட்சு மறுப்பாளர்கள் எனப்படும் இவர்களது கூற்றுக்கள் அறிவியல் குமுகத்தால் ஆயப்பட்டு நிராகரிக்கப்பட்டுள்ளன. இருப்பினும், இவர்கள் குறிப்பிடத்தக்க அரசியல் தாக்கத்தை ஏற்படுத்தி உள்ளனர்; தென்னாபிரிக்காவில் 1999-2005 காலகட்டத்தில் எயிட்சு மறுப்புவாதத்திற்கு அரசாதரவு இருந்தது. இதனால் அந்நாட்டில் எயிட்சு நோய்ப்பரவல் தடுக்கப்படாது தவிர்த்திருக்கக்கூடிய பல்லாயிர உயிரிழப்புக்களும் எச்.ஐ.வி தீநுண்மத்தொற்றுக்களும் ஏற்பட்டன.  
எச்.ஐ.வி என்பது அறிவியலாளர்களால் தவறாகவோ விருப்பத்துடனோ உருவாக்கப்பட்ட பொய்மை என பல சதிக் கொள்கைகள் பரவியுள்ளன. சோவியத் நாட்டில் எச்ஐவி/எயிட்சு ஐக்கிய அமெரிக்காவால் பரப்பப்பட்ட பொய்மை என பரப்புரை செய்யப்பட்டது. இதனை பல மக்கள் நம்புவதாகவும் கருத்துக் கணிப்புகள் தெரிவிக்கின்றன.
# கதிரைமலைப் பள்ளு

**கதிரைமலைப் பள்ளு** என்பது யாழ்ப்பாணத்தில் வழங்கும் மூன்று பள்ளுகளில் காலத்தால் முதன்மையானது. 1915 ஆம் ஆண்டு முதன்முதலாக அச்சில் வெளிவந்த இந்நூலின் காலமும் ஆசிரியர் பெயரும் தெரியவில்லை. இது மரபு வழி இலக்கிய அம்சங்களையும் நாட்டார் இலக்கியப் பண்புகளையும் இசைநாடகக் கூறுகளையும் கொண்டதாகக் காணப்படுகிறது. இது வேளாண்மை பற்றிய நூல் ஆகும். நெல், மீன் வகைகளையும், பள்ளர்கள் தொழிலையும் நாட்டின் வளப்பத்தையும் இது விளக்குகிறது. இந்நூல் 130 செய்யுள்கள் கொண்டது. பிற்காலத்திய இடைச்செருகல்கள் சிலவுங் காணப்படுகின்றன. ஈழத்துக் கதிரைமலைப் பள்ளினைப் பின்பற்றியே தமிழகத்திற் பள்ளுப் பிரபந்தங்கள் எழுந்தன என்பர்.  
கதிரையப்பர் பள்ளு எனவும் இது அழைக்கப்படுகிறது. இந்நூல் கதிர்காமத்தில் கோவில் கொண்டுள்ள முருகன் மீது பாடப்பட்டுள்ளது. முருகனை பாட்டுடைத் தலைவனாகக் கொண்டு இந்நூல் அமைந்துள்ளது. பள்ளன், பள்ளி, பண்ணைக்காரன், இளையபள்ளி என நான்கு பாத்திரங்கள் உண்டு. சிந்து, விருத்தம் ஆகிய பாவகைகளும் பேச்சு சொல்லும் இந்நூலில் காணப்படுகிறது.  
இந்நூலாசிரியரின் பெயர் புலப்படவில்லை. (1478 - 1519 )இல் நல்லூரிலிருந்து அரசாண்ட பரராசசேகர மகாராசாவின் காலத்தது இந்நூல் என்பதற்குப் பல ஆதரங்களுள. பரராசசேகரனின் ஆணையின்படி பன்னிரு புலவரால் இயற்றப்பட்ட பரராசசேகரம் என்னும் வைத்தியநூலில் 'தென்கதிரைவேலர்' பலவிடங்களிற புகழப்படுகிறார். இப் பன்னிருபுலவர்களுள் ஒருவரே 'கதிரைமலைப்பள்ளு'ப் பாடியிருக்கக்கூடும்.
# கதிரைமலைப் பள்ளு

## பதிப்புகள்

கதிரைமலைப் பள்ளு (1935) - முத்துலிங்க சுவாமிகளின் ஆதரவில் வ. குமாரசுவாமி அவர்களால் தொகுக்கப்பட்டது. சி. வி. ஜம்புலிங்க பிள்ளை என்பவரால் சென்னை, புரோகிரசிவ் அச்சுக்கூடத்தில் அச்சிடப்பட்டு வெளியிடப்பட்டது. இதன் மறுபதிப்பு 1996 இல் இந்து சமய கலாசார அலுவல்கள் திணைக்களத்தினால் கொழும்பு யுனி ஆர்ட்சு அச்சகத்தில் அச்சிடப்பட்டு வெளியிடப்பட்டது.
# அரசகேசரி

**பாடலரசன் அரசகேசரி பண்டாரம்** (நல்லூர், 16- 17 ஆம் நூற்றாண்டு) யாழ்ப்பாணத்தை சேர்ந்த புலவர் ஆவார்.
# அரசகேசரி

## வாழ்க்கைக் குறிப்பு

அரசகேசரி, யாழ்ப்பாணத்தை ஆண்ட பரராசசேகரச் சக்கரவர்த்தியின் மருமகனும், எதிர்மன்னசிங்கம் என்னும் யாழ்ப்பாணத்தை ஆட்சிபுரிந்த ஆரியச் சக்கரவர்த்தியின் (1591-1616) மாமனும் ஆவார்.
பொன்பற்றியூர் பாண்டிமழவன் மரபு வழித் தோன்றிய அரசகேசரி பரராசசேகரச் சக்கரவர்த்தியின் இரண்டாம் மனைவியாகிய வள்ளியம்மையின் மகளாகிய மரகதவல்லியின் கணவராவார். வள்ளியம்மையும் பொன்பற்றியூர் பாண்டிமழவன் மரபு வழித் தோன்றலே. பரராசசேகரச் சக்கரவர்த்தியின் மகனும் மரகதவல்லியின் தமையனுமாகிய யாழக மன்னன் பெரியபிள்ளையின் மகன்தான் எதிர்மன்னசிங்கம் ஆவான்.
எதிர்மன்னசிங்கனால் மரணப்படுக்கையிலே தன் மகன் வயதுக்கு வரும்வரை இராச்சிய பரிபாலனம் செய்யும்படி வேண்டப்பட்டவர் அரசகேசரி. எதிர்மன்னசிங்கனின் நியமனத்தைப் போர்த்துக்கேய தேசாதிபதி ஏற்குமுன் சங்கிலி குமாரனாற் கொல்லப்பட்டவர். சங்கிலி குமாரனின் ஆட்சி 1615-1619.
# அரசகேசரி

## இலக்கியப் பங்களிப்பு

தமிழ் மொழியிலும் சமஸ்கிருதத்திலும் வல்லவர். காளிதாசப்புலவர் வடமொழியில் இயற்றிய இரகுவம்சம் என்னும் மகா காவியத்தை இவர் தமிழில் புராண நடையில் பாடி இரகு வமிசம் என்னும் பெயர் சூட்டினார். காரைதீவு கா.சிவசிதம்பர ஐயர் 1887 ம் ஆண்டிலே சென்னையில் பதிப்பித்து வெளியிட்ட தட்சிண புராணப் பதிப்பிலே அரசகேசரி இயற்றியதாகச் சிறப்புப் பாயிரமொன்றும் இடம்பெறுகின்றது.
இவரின் இருமொழி புலமைக்கும், மொழி பெயர்க்கும் ஆற்றலுக்கும் எடுத்துக்காட்டு ஒன்று காட்டுதும்:-..  
:*ஸ்ராஜ்யம் குருணாதத்தம் பிரதிபத்யாதிகம் பபெள*
:*திநாந்தெ நிஹிதம் தேஜஸ் சவித்திரே வஹா*  
என்னும் வடமொழி இரகுவமிச சுலோகத்தை தமிழில்:-  
:*கனைகழல் வீரனுங் காவ லான்றரு*
:*புனைமணி முடியொடும் பொலிந்து தோன்றினான்*
:*றினகரன் றிவாந்தகா லத்திற் சேர்த்திய*
:*வினவொளி கொடுகன லிலங்கிற் றென்னவே*  
இவர் இரகுவமிசம் பாடுங்காலத்தில், நல்லூருக்குக் கீழைத் திசையில் உள்ள நாயன்மார்க்கட்டில் உள்ள அரசடிப்பிள்ளையார் கோவிலின் தாமரை குளத்தின் கரையில் இருந்த வண்ணம் பாடினார் என்பர். இதனால்தான் நாட்டுப் படலம் பாடும் போது குளங்களை முதலில் பாடினார் என்று கூறுவர்.
இவர் வயல்களை பாடும்போது குளத்துக்கு அருகில் இருந்த கரும்பு மற்றும் நெல் வயல்களையும் வாழை மற்றும் கமுகுத் தோப்புகளையும் இரகுவமிச செய்யுளில் வருணித்து பாடயுள்ளார். இதற்கு சான்றாக தமிழ் இரகுவமிச பாடல் ஒன்று காட்டுதும்:-  
:*கூறு வேழத்தி னரம்பையின் வளைந்தன கதிர்க*
:*ளூறு செய்திடத் தொடுத்தகூன் குயமொத்த வேனும்*
:*பாறு நெட்டிலைப் பூகமேல் வீழ்ந்தன பழுக்காய்த்*
:*தாறு வேறிடக் கொளீஇயன தோட்டியிற் றங்கும்*  
இவர் அகநானூறு, சிலப்பதிகாரம், மணிமேகலை, போன்ற நூல்களில் மிக தேர்ச்சியுடையவர் என்பது, சங்க இலக்கியங்களில் வரும் சொல்ப் பயன்பாட்டை தனது தமிழ் இரகுவமிச செய்யுளுள் அருமையாக அமைத்து பாடியமை சான்றாகும்.
இதற்கு உதாரணமாக ஒன்று காட்டுதும்:-  
:*பரிமுக வம்பியும் கரிமுக வம்பியும்*
:*அரிமுக வம்பியு மருந்துறை யியக்கும்*
:*பெருந்துறை மருங்கில்*  
என்று இளங்கோ அடிகள் சிலப்பதிகாரத்தில் கூறிய அம்பி சிறப்புக்களை ( அம்பி = தோணி) ,  
:*அறிமுக மடுத்து வீழு மான்மத வளறு நாறிக்*
:*கரிமுக வோட மூர்ந்து சிலதியர் மருங்கு காப்பச்*
:*சுரிமுக நெற்றி துற்றிச் சுடர்மணி வர்க்கந் தொக்க*
:*பரிமுக வோட மூர்ந்து சிலதியர் மருங்கு போனார்*  
என்னுஞ் செய்யுளுள் அமைத்து பாடியுள்ளர்.  
மேலும் இவர் கம்பர் பாடிய கம்ப இராமாயணதை பின்பற்றி, காளிதாசப்புலவர் வடமொழியில் இயற்றிய இரகுவம்சதை தமிழில் மொழிபெயர்த்து, மிக கடினமான சொற்களில் பாடியமையால் இது அறிஞர்களால் மட்டும் சுவை உணர்ந்து மேச்சும்படியாகுள்ளது. இவர் வாழ்ந்த அரண்மனை நல்லூர் யமுனா ஏரிக்கு அருகாமையில் இன்றும் அரசகேசரிவளவு என்று விளங்கும் நிலப்பரப்பில் அமைந்திருந்தது என்பர்...
# நா. கதிரைவேற்பிள்ளை

**நா. கதிரைவேற்பிள்ளை** (திசம்பர் 21, 1871
# நா. கதிரைவேற்பிள்ளை

## தமிழகம் பயணம்

தமிழின் மீதான ஆர்வத்தினால் சென்னைக்குப் பயணமானார். சென்னையில், தமிழ் கற்க விரும்பியவருக்குத் தி. த. கனகசுந்தரம்பிள்ளை அவர்கள் உதவினார். புலமையும், கருணையும் கொண்டிருந்த தி. த. கனகசுந்தரம்பிள்ளை, கதிரவேற்பிள்ளையை மாணவராக ஏற்றுக் கொண்டார். தமிழின் இலக்கிய, இலக்கணங்களைக் கற்றுத் தேர்ந்ததோடு, சைவ சித்தாந்த சாத்திரங்களையும் பயின்று புலமை பெற்றார் கதிரவேற்பிள்ளை. வடமொழியிலும் தேர்ச்சி பெற்ற கதரவேற்பிள்ளை, சென்னை ரிப்பன் அச்சகத்தின் அதிபர் சிவசங்கரன் செட்டியாரின் பழக்கத்தால், தாள் திருத்தும் பணியை ஏற்று, படிக்கின்ற காலத்திலேயே, சென்னையில் செலவுக்கு வேண்டியதை ஈடு செய்து கொண்டார்.
# அ. குமாரசாமிப் புலவர்

**சுன்னாகம் அ. குமாரசுவாமிப் புலவர்** (*Kumaraswamy Pulavar*, சனவரி 18, 1854 – மார்ச்சு 23, 1922) என அழைக்கப்படும் **அ. குமாரசாமிப்பிள்ளை** இலங்கையைச் சேர்ந்த புலவரும், தமிழறிஞரும், பதிப்பாளரும், உரையாசிரியரும் ஆவார். ஆங்கிலேயக் குடியேற்ற ஆட்சிக்காலத்தில் தமிழ் இலக்கியத்தின் வளர்ச்சிக்கு பங்களிப்பு செய்தவர்களில் இவரும் ஒருவராவர்.
# அ. குமாரசாமிப் புலவர்

## பிறப்பு

யாழ்ப்பாணத்தில் சுன்னாகம் என்ற ஊரில் பிறந்த குமாரசுவாமிப் புலவரின் தந்தை அம்பலவாணர் தமிழ் இலக்கிய இலக்கணங்களை தமது பெரிய தகப்பனாராகிய முத்துக்குமாரக் கவிராயரிடம் கற்றுத் தேறியவர். அத்துடன் சைவ சமய ஈடுபாடும் கொண்டவர். தென்கோவை குமாருடையார் மகள் சிதம்பராம்மை என்பவரை 1840 வைகாசி ஐந்தாம் நாள் திருமணம் செய்துகொண்டார். இவர்கள் முறையே சிவகாமிப்பிள்ளை, குமாரசுவாமி மற்றும் காமாட்சிப்பிள்ளை என மூன்று மகவுகளைப் பெற்றனர். 1854 ஆம் ஆண்டு தை 18 ஆம் நாள் குமாரசுவாமி பிறந்தார்.
# அ. குமாரசாமிப் புலவர்

## கல்வி

குமாரசுவாமிக்கு ஐந்து வயதானதும், தந்தையார் குலகுருவான வேதாரணியம் நாமசிவாய தேசிகர் என்பவரை அழைத்து இவருக்கு ஏடு தொடக்குவித்தார். பின்னர் மல்லாகம் ஆங்கிலப் பாடசாலையில் சேர்க்கப்பட்டார். இவர் ஆங்கிலத்தில் அடிப்படை புலமை அடைந்த பின்பு, இவரை ஆங்கில பாடசாலையை விட்டு விலக்கிய இவரது தந்தையார், சுண்ணாகம் முருகேச பண்டிதரிடம் இவரை தமிழ் கல்வி பயிலுமாறு அனுப்பினார். முருகேச பண்டிதரிடம் தமிழ்க் கல்வி கற்ற காலத்தே இவருடன் கூட கல்வி கற்றவருள் குறிப்பிடத்தக்கவர்கள் ஊரெழு சு. சரவணமுத்துப்புலவர், மானிப்பாய் ஆ. முத்துத்தம்பிப்பிள்ளை, சுண்ணாகம் மு. வைத்தியநாதபிள்ளை போன்றோர் ஆவர். இவர் மாணவராக இருந்த போது, சொல்லும் பொருளும் சுவைபட பாடுவதிலும், கட்டுரை எழுதுவதிலும், சொற்பொழிவு ஆற்றுவதிலும் திறமை பெற்றிருந்தமையால் இவரைப் புலவர் என்று பட்டப் பெயரால் அழைத்தனர். இப்பட்டப் பெயரே இவருக்கு பிற்காலத்தில் இயற்பெயராகிற்று என்று புலவரது மாணவராகிய புன்னாலைக் கட்டுவன் சி. கணேசையர் செய்யுள் ஒன்றில் குறிப்பிட்டுள்ளார்.  
:பாரேறு சுன்னைக் குமார சுவாமிப் புலவனுக்கே
:ஏரே இடுகுறி யாகிப் புலவரெனும் பெயர்தான்
:பாரேறு மற்றைப் புலவருக்குக் காரணப் பண்புறலற்
:சீரே இடுகுறி காரண மாகித் திகழ்ந்ததுவே.
# அ. குமாரசாமிப் புலவர்

## நாவலருடன் தொடர்பும் வடமொழிக் கல்வியும்

புலவரவர்கள் கல்வி கற்று வரும் காலத்தே, தமிழகம் சென்று தமிழ் மற்றும் சைவத் தொண்டாற்றி விட்டு தாயகம் திரும்பிய ஆறுமுக நாவலருக்கு வெகு சிறப்பான வரவேற்பு விழா ஒன்றை யாழ்ப்பாண மக்கள் 1869 ஆம் ஆண்டு நடாத்தினர். இவ்விழாவில் புலவரவர்கள் நாவலர் பெருமானை முதலில் நேரில் காணும் வாய்ப்பைப் பெற்றார். இதையடுத்து நாவலர் சைவ சொற்பொழிவுகளுக்கு தவறாது சென்று செவிமடுத்து மகிழ்ந்த புலவருக்கு, உடன் கற்ற நண்பன் ஊரெழு சரவணமுத்துப் புலவர் மூலம் நாவலர் அறிமுகம் கிடைத்தது. நாவலரும் தனது பழைய நண்பனாகிய முத்துக்குமாரக் கவிராயாரின் வழிதோன்றல்தான் புலவர் என்றறிந்து, புலவரின் தமிழ்க் கல்விக்கு ஊக்கமளித்தது மட்டுமல்லாது வடமொழி மற்றும் சைவசித்தாந்தகளை முறையே கற்குமாறு அறிவுரை வழங்கினார். இந்நட்பு நாவலரின் மறைவு வரை மிக நெருக்கமாக இருந்தது என்பதை, புலவர் நாவலர் மீது கூறிய சரமகவிகள் நன்கு விளக்கும்.
# அ. குமாரசாமிப் புலவர்

## புலவர் பதிப்பித்த நூல்கள்

- இதோபதேசம் (1886)'
இது புலவரின் வடமொழிக் குரவர் நாகநாத பண்டிதரால் வடமொழியிலிருந்து தமிழுக்கு செய்யுள் வடிவில் மொழி பெயர்க்கப்பட்டதாகும். இதனை பண்டிதரவர்கள் புலவருக்கு கல்வி கூறும் பொருட்டுச் செய்திருந்தார்.  
- நகுலமலைக் குறவஞ்சி நாடகம் (1895)
அராலி விசுவநாத சாத்திரிகளால் இயற்றப்பட்ட இந்நூல், புலவரால் பல மேற்கோள்களோடு பதிப்பிக்கப்பட்டது.  
- யாப்பருங்கலக்காரிகை பழையவுரை (1900)
இதில் நிலவிய சொற்குற்றங்களை நீக்கிப் புலவரால் 1900 ஆம் ஆண்டு பதிப்பிடப்பட்டது.  
- ஆசாரக்கோவை (1900)
புலவரால் பதிக்கப்பட்ட ஆசாரக்கோவை பெருவாயில் முள்ளியரால், ஆசாரமுரைக்கும் வகையில் இயற்றப்பட்டதாகும்.  
- நான்மணிக்கடிகை (1900)
- ஆத்திசூடி வெண்பா (1901)
இராமபாரதி இயற்றிய இந்நூலை, புலவர் 1901 ஆம் ஆண்டு பதிப்பித்தார்.  
- சிவசேத்திர விளக்கம் (1901)
திருவண்ணாமலை அண்ணாமலைத்தேசிகர் இயற்றிய இந்நூலை புலவர் ஆராய்ந்து, மூன்று சிறப்புப்பாயிரப் பாக்கள் வழங்கிப் பதிப்பித்தார்.  
- உரிச்சொனிகண்டு (1902)
தமிழில் வரும் உரிச் சொற்களுக்கு பொருள் வரையறுத்துக் கூறும் இந்நூலை புலவர் திறனாய்வு செய்து பதிப்பித்தார்.  
- திருவாதவூரர் புராணமுலம் (1902)
கடவுள் மாமுனிவரால் இயற்றப்பட்ட இந்நூலின் பிற பதிப்புகளில் மிகுதியாகக் காணப்பட்ட சொல்லியல் வழுக்களை நுண்ணறிவால் களைந்தது மிகத் திருத்தமாக புலவர் இதனை பதிப்பித்தார்.  
- பழமொழி விளக்கம் (1903)
பழமொழிகளின் கதைகளைத் தழுவி இயற்றப்பட்ட இந்நூல் 1903 ஆம் ஆண்டு புலவரால் பதிப்பிக்கப்பட்டது.  
- சதாசாரக்கவித்திரட்டு (1901)
- சிவத்தோத்திரக்கவித்திரட்டு (1911)
# விபுலாநந்தர்

**சுவாமி விபுலாநந்தர்** (மார்ச் 27, 1892 – சூலை 19, 1947) கிழக்கிலங்கையின் காரைதீவில் பிறந்து தமிழ் மொழி வளர்ச்சிக்குப் பெரும் தொண்டாற்றியவர். இலக்கியம், சமயம், தத்துவஞானம், அறிவியல், இசை முதலிய பல துறைகளில் கற்றுத் தேர்ந்தவர்.
# விபுலாநந்தர்

## வாழ்க்கை

### பிறப்பு

சுவாமி விபுலாநந்தரின் இயற்பெயர் *மயில்வாகனன்* ஆகும். இவர் இலங்கையின் கிழக்கு மாகாணத்தில் காரைதீவு என்னும் ஊரில் 1892 மார்ச்சு 27 (1892 கர ஆண்டு பங்குனி 16) அன்று சாமித்தம்பி, கண்ணம்மா தம்பதிகளுக்குப் பிறந்தார்.
# விபுலாநந்தர்

## வாழ்க்கை

### கல்வி

இவருடைய ஆரம்பக் கல்வி கல்முனை மெதடிஸ்த ஆங்கிலப் பாடசாலையிலும் மட்டக்களப்பு புனித மைக்கல் கல்லூரியிலும் இடம்பெற்றது. *கேம்பிரிட்ஜ் சீனியர் (Cambridge Senior)* சோதனையில் சித்தியடைந்த பின்னர், அவர் புனித மைக்கல் கல்லூரியில் ஆசிரியராகச் சிலகாலம் பணி புரிந்து, அதன் பின் கொழும்பில் உள்ள ஆசிரியர் பயிற்சிக் கல்லூரியில் சேர்ந்தார். அங்கு விரிவுரையாளராயிருந்த தென்கோவை கந்தையா பிள்ளையிடம் பண்டைத் தமிழ் இலக்கியத்தைக் கற்றார்.  
ஆசிரியர் பயிற்சிக் கலாசாலையின் 1912-ஆம் ஆண்டு பயிற்றப்பட்ட ஆசிரியர் என்ற சான்றிதழுடன் மீண்டும் மட்டக்களப்பு புனித மைக்கல் கல்லூரியில் ஆசிரியராக இரண்டு ஆண்டுகள் பணிபுரிந்தார். 1915-ஆம் ஆண்டு கொழும்பு அரசினர் தொழில்நுட்பக்கல்லூரியில் சேர்ந்து விஞ்ஞானம் பயின்று 1916-இல் அறிவியலில் பட்டயத்தையும் பெற்றார். அத்துடன் மதுரைத் தமிழ்ச் சங்கம் நடத்திய தேர்வில் பங்கேற்று பண்டிதர் பட்டத்தையும் பெற்றார். இலங்கையிலிருந்து இப்பட்டத்தை முதன்முதல் பெற்றவர் சுவாமி விபுலாநந்தரே.
# விபுலாநந்தர்

## வாழ்க்கை

### ஆசிரியப் பணி

கொழும்பு அரசினர் தொழிநுட்பக் கல்லூரியில் இரசாயன உதவி விரிவுரையாளராகப் பணியாற்றினார். மயில்வாகனனாரின் விரிவுரைகள் மாணவர் மத்தியில் பெரும் சிறப்பைத் தேடிக் கொடுத்தன. அதனால் 1917-ஆம் ஆண்டு யாழ்ப்பாணம் சம்பத்தரிசியார் கல்லூரிக்கு விஞ்ஞான ஆசிரியராக விரும்பி அழைத்தனர். அதனை பெருவிருப்புடன் ஏற்றுக் கொண்டார். அத்துடன் 1920-ஆம் ஆண்டு லண்டன் பல்கலைக்கழகம் நடத்திய BSc தேர்வில் தோற்றி சித்தியடைந்தார். மயில்வாகனனாரின் மொழிப்புலமையையும் ஆற்றலையும் அறிந்த மானிப்பாய் இந்துக் கல்லூரி முகாமையாளரும், திருப்புகழ், சிவப்பிரகாசம், சிவஞானசித்தியார் என்பவற்றுக்கு உரை எழுதியவருமான வழக்கறிஞர் திருவிளங்கத்தாரின் வேண்டுகோளுக்கிணங்கி மானிப்பாய் இந்துக் கல்லூரியின் அதிபர் பதவியை ஏற்றுக்கொண்டார்.  
திருக்கோணமலை கோணேஸ்வரா இந்துக்கல்லூரியில், 1925-ஆம் ஆண்டிலிருந்து முகாமையாளராகக் கடமையாற்றிய சுவாமி விபுலாநந்தர் அவர்கள் கல்லூரியின் வளர்ச்சியில் தனது செறிவான கவனத்தைச் செலுத்தும் பொருட்டு 1928-இல் அதிபர் பதவியையும் ஏற்றுக் கொண்டார். 1926-ஆம் ஆண்டிலிருந்து 1930 வரை திருகோணமலையில் இருந்தபடியே யாழ்ப்பாணம் இராமகிருட்ண மிசன் வைத்தீசுவர வித்தியாலயத்தின் முகாமையாளராகவும் செயற்பட்டார்.
# விபுலாநந்தர்

## வாழ்க்கை

### துறவறம்

மனதை ஈர்த்து வந்த துறவுணர்வு, நாளும் பொழுதும் பெருகி, இராமகிருஷ்ண மிஷனில் சங்கமிக்கத் துடித்துக் கொண்டிருந்தார். ஆசிரியப் பதவியைத் துறந்து 1922-ஆம் ஆண்டில் ராமகிருஷ்ண மிஷனில் இணைந்து சென்னைக்குப் புறப்பட்டார், மயில்வாகனன். சென்னையில் மயிலாப்பூர் மடத்தில் சுவாமி சர்வானந்தரினால் பிரபோத சைத்தன்ய பிரிவில் பிரமச்சரிய தீட்சையும், சந்நியாச தீட்சையும் வழங்கப்பட்டன. இரண்டு வருடங்கள் அங்குப் பயின்ற அவர், இராமகிருஷ்ண மிஷன் நடத்திய *ஸ்ரீராமகிருஷ்ண விஜயம்* என்ற தமிழ்ச் சஞ்சிகைக்கும்,*வேதாந்த கேசரி* (Vedanta Kesari) என்ற ஆங்கில சஞ்சிகைக்கும் ஆசிரியராகவிருந்து பல அரிய கட்டுரைகளை எழுதினார். மதுரைத் தமிழ்ச்சங்கம் நடத்திய பண்டித பரீட்சையின் பரீட்சார்த்தகராக நியமிக்கப்பட்டார். மதுரைத் தமிழ்ச்சங்க வெளியீடான *செந்தமிழ்* எனும் சஞ்சிகையில் இலக்கியக் கட்டுரைகளைத் தொடர்ந்து எழுதி வந்தார். ஷேக்ஸ்பியரின் நாடகங்களை அடிப்படையாகக் கொண்டு அவர் பல திறனாய்வுக் கட்டுரைகளை வெளியிட்டிருக்கிறார். இக்கட்டுரைகள், 'மதங்க சூளாமணி' என்ற தொகுப்பில் இடம் பெற்றுள்ளன.  
1924-ஆம் ஆண்டு சித்திரை மாதம் பௌர்ணமி தினத்தில் சுவாமி சர்வானந்தரால் **சுவாமி விபுலாநந்தர்** என்ற துறவறப்பெயர் வழங்கப்பட்டது. அதன் பின்னர், அவர் இலங்கை திரும்பி, இராமகிருஷ்ண மிஷன் மேற்கொள்ளும் கல்விப் பணிகளை ஒருங்கமைத்தார்.
# விபுலாநந்தர்

## வாழ்க்கை

### இசை ஆராய்ச்சி

செட்டி நாட்டரசர் வேண்டுகோளின்படி, சுவாமி விபுலாநந்தர் சிதம்பரம் அண்ணாமலைப் பல்கலைக்கழகத்தில் 1931-ஆம் ஆண்டு பல்கலைக்கழகத்தின் முதல் தமிழ்ப் பேராசிரியர் பணியை ஏற்று, பல்கலைக்கழக வரலாற்றில் என்றென்றும் நினைத்துப் போற்றக்கூடிய தம் தமிழ்த் தொண்டைப் பதிவு செய்தார். அக்காலப் பகுதியில் தான் அவருடைய இசை சம்பந்தமான ஆராய்ச்சி ஆரம்பமாகியது. புராதன தமிழர் இசை பற்றி அவர் ஆராய்ச்சிகளை மேற்கொண்டார். 1934-ஆம் ஆண்டில், அண்ணாமலைப் பல்கலைக்கழகத் தமிழ்த்துறைத் தலைவர் பதவியில் இருந்தி விலகி இலங்கை திரும்பிய அடிகளார், இங்கு இராமகிருஷ்ண மிஷன் மேற்கொண்டு வந்த கல்வி நடவடிக்கைகளில் ஈடுபட்டார்.  
இராமகிருஷ்ண மிஷன் இமயமலைப் பகுதியில் உள்ள *அல்மோரா*(Almorah) என்ற இடத்தில் மாயாவதி ஆசிரமத்தில் இருந்து வெளியிடும் 'பிரபுத்த பாரதம்' (*Prabuddha Bharatha*) என்ற சஞ்சிகையின் ஆசிரியராக 1934-ஆம் ஆண்டில் விபுலாநந்த அடிகள் நியமிக்கப்பட்டார். அப்போது தான், இசைத் தமிழ் பற்றிய முழுமையான ஆய்வு செய்யப் பெற்று, அரிய நூலாகிய 'யாழ் நூல்' உருவாக்கம் பெற்றது.  
1943-ஆம் ஆண்டில், இலங்கையில் பல்கலைக்கழகம் இயங்கத் தொடங்கியபோது தமிழ்த் துறையின் முதலாவது பேராசிரியராகப் பலரின் வேண்டுகோளிற்கிணங்க பணிபுரிய இணங்கினார். தமிழ் ஆய்வுத்துறை எவ்வழியில் செல்லவேண்டும் என்ற திட்டங்களைச் சுவாமி விபுலாநந்தரே வகுத்தார் என்பது நினைவில் இருக்கத்தக்கது.
# விபுலாநந்தர்

## கலைச்சொல்லாக்கம்

சுவாமி விபுலாநந்தர் தலைமையேற்று நடத்திய தமிழ்க் கலைச்சொல்லாக்க மாநாடு 1936 செப்டெம்பர் 20 ஞாயிற்றுக்கிழமை சென்னை பச்சையப்பன் கலாசாலை மண்டபத்தில் நடைபெற்றது. திருவாங்கூர் திவான் சேர் சி. பி. இராமசாமி ஐயர் தொடக்கி வைத்தார். சென்னைப் பல்கலைக்கழகம், இலங்கை அரசாங்கம், தென்னிந்திய ஆசிரியர் சங்கம், தென்னிந்தியத் தமிழ்ச் சங்கம் ஆகியன அறிஞர்களை இம்மாநாட்டுக்கு அனுப்பியிருந்தன. சுவாமி விபுலாநந்தர் கலைசொல்லாக்கக் குழுவின் தலைவராகவும், வேதியியல் கலைச்சொல் நூற் குழுவின் தலைவராகவும் இருந்து செயற்பட்டார். 1936 செப்டம்பர் 27 அன்று சென்னை மாகாணத் தமிழர் மாநாடு நடைபெற்ற போது, கலைச்சொல்லாக்கத்தைப் பாராட்டித் தீர்மானம் நிறைவேற்றப்பட்டது.
# விபுலாநந்தர்

## விபுலாநந்தர் பற்றிய ஆக்கங்கள்

- அடிகளார் படிவமலர் - ம. சற்குணம்
- விபுலானந்தர் இமயம் - மட்டக்களப்புத் தமிழ் சங்கம்
- விபுலானந்தர் காவியம் - சுப்பிரமணியம் சிவலிங்கம்
- சுவாமி விபுலாநந்தர் காலமும் கருத்தும் - சி. மௌனகுரு
- சுவாமி விபுலாநந்தரின் சிந்தனை நெறிகள் - கா. சிவத்தம்பி
- யாழ்ப்பாண சமூக உருவாக்கமும் விபுலானந்தரும் - அ. கௌரிகாந்தன்
# ஈழத்தமிழ் நாடகங்கள்

ஈழத்துத் தமிழ் நாடகங்களை மரபுவழி நாடகங்கள், நவீன நாடகங்கள் என்ற இரு பெரும் பிரிவுகளுக்குள் அடக்கலாம். பண்டைய கூத்து முறைப்படி அமைந்த நாடகங்களே மரபு வழி நாடகங்களாகும். ஆங்கிலேயர் வருகையின் பின்னர் வந்து புகுந்த வசனம் பேசி நடிக்கும் நாடகங்களும் அதையொட்டிப் பின்னர் எழுந்த நவீன பாணி நாடகளும் நவீன நாடகங்களாகும்.  
மரபுவழி நாடகங்களைக் கூத்துக்கள் எனவும் அழைப்பார். இக் கூத்துக்களின் ஆரம்பகாலம் எது எனத் திட்டவட்டமாகக் கூறமுடியாதுவிடினம் ஈழத்தில் நாடக வடிவ இலக்கியங்களான பள்ளு குறவஞ்சி நூல்களின் தோற்றக் காலமான 15 ஆம், 16 ஆம் நூற்றாண்டிலிருந்துதான் ஈழத்தில் பல மரபுவழி நாடகப் பிரதிகள் தொடர்ச்சியாகத் தோன்றத் தொடங்கின என்று அறிகிறோம். கணபதி ஐயரே (1709-1794) ஈழத்தில் மரபுவழி நாடகங்களின் முதலாசிரியர் என்பர். இவர் வாளபீமன் நாடகத்தை எழுதினார். இதுவரை கிடைத்த பல்வேறு தகவல்களிலிருந்து ஈழத்தில் ஏறத்தாள 200க்கு மேற்பட்ட மரபுவழி நாடக நூல்கள் இருந்ததாக அறிய முடிகிறது. ஆனால் ஏட்டுருவிலோ அன்றி அச்சுருவிலோ கையிற் கிடைப்பவை அவற்றினும் பாதியே.  
போத்துக்கேயர் வருகையின் பின் ஈழத்தில் வளர்ச்சி பெற்ற கத்தோலிக்க மதத் தாக்கத்தினால் கத்தோலிக்க மதச் சார்பு பொருந்திய கூத்துக்களும் தோன்றின. என்றிக் எம்பரதோர் நாடகம், ஞானசவுந்தரி நாடகம் என்பன இதற்கு உதாரணங்களாகும். ஈழத்து மரபுவழி நாடகங்களில் கத்தோலிக்காரின் பங்கு குறிப்பிடத்தக்கது.  
ஈழத்தில் தமிழர் வாழும் பிரதேசங்களான யாழ்ப்பாணம், மட்டக்களப்பு, மன்னார், முல்லைத்தீவு, மலைநாடு ஆகிய இடங்களிலெல்லாம் இம் மரபு வழி நாடகங்கள் இன்றும் வழக்கிலுள்ளன. இவற்றிற்கிடையே பிரதேசத்திற்குப் பிரதேசம் சிற்சில வேறுபாடுகளிருப்பினும் இவை அனைத்தும் ஓரிடத்திலுருவாகி, பின்னர் ஈழத்தில் தமிழர் வாழும் பிரதேசங்களிற் சுவறின என்பதற்கு ஆதாரங்களுண்டு. இம்மரபுவழி நாடகங்களே ஈழத்து நாடக மரபின் ஆரம்பமாகும்.  
பார்ஸி வழி நாடகக்காரரது வரவினால் 18 ஆம் நூற்றாண்டில் விலாசம் என்றொரு நாடக வடிவம் ஈழத்தில் வந்து புகுந்தது. அரிச்சந்திர விலாசம், மதனவல்லி விலாசம் என்பன இதற்கு உதாரணம். கூத்திலிருந்த ஆட்ட முறைகள் நீக்கப்பட்டமையும் கர்னாடக சங்கீத இசை இடம் பெற்றமையும் விலாசத்தை கூத்தினின்றும் வேறுபடுத்திக் காட்டிய அம்சங்களாகும். கூத்து ஆட்ட முறைகளை விட்டு கர்னாடக இசையுடன் மேற்கத்திய, இந்துஸ்தானி இசைகளும் கலந்து சபா, டிறாமா போன்ற நாடக வடிவங்களும் 19 ஆம் நூற்றாண்டில் ஈழத்தில் எழுந்தன. நாட்டுக்கூத்திற் காணப்படாத காட்சியமைப்பும் விறுவிறுப்பான கதையோட்டமும் இந்நாடகங்களின் பிரதான அம்சங்களாகும்.
# மரபியல் கலந்தாய்வு

பிறக்கவுள்ள குழந்தைக்கு பாரம்பரியக் காரணங்களால் சில மரபுப் பண்புகள் ஏதேனும் அமைய வாய்ப்புள்ள பட்சத்தில், (பொதுவாக) கருவுறுவதற்கு முன்னரே தகுந்த மரபியல் மருத்துவக் கலந்தாய்வுப் பயிற்சி பெற்றோரைக் கலந்தாலோசிப்பது **மரபியல் கலந்தாய்வு (Genetic counseling) ** எனப்படும்.  
இக்கலந்தாய்வை பல கால கட்டங்களில் அவசியத்தின் படி செய்து கொள்ளலாம்:
- கருவுறுவதற்கு முன்னர் (பெற்றவர்களில் ஒருவரோ இருவருமோ குறிப்பிட்ட மரபியல் பண்புகளைக் கொண்டிருக்கும் பட்சத்தில்)
- கருவுற்ற பின்னர் (மீயொலி வரிக் கண்ணோட்டச் சோதனையில் குறைபாடுகள் தென்படும் பட்சத்தில் அல்லது பிரசவ சமயத்தில் தாயின் வயது 35க்கு மேல் இருக்கும் பட்சத்தில்)
- குழந்தை பிறப்பிற்கு பின்னர் (பிறப்புக் குறைபாடுகள் இருக்கும் பட்சத்தில்)
- குழந்தைப் பருவத்தில் (குழந்தையின் வளர்ச்சியில் தேக்கம் இருக்கும் பட்சத்தில்)
- வளர்ந்து பெரியவர்கள் ஆன பின்னர் (வயதான பின் வரக்கூடிய சில பரம்பரை நோய்கள் குறித்து)  
ஏற்கனவே, உலகின் சில பகுதிகளில், திருமணத்திற்கு முந்தைய மரபுப் பரிசோதனைகள் செய்யும் வழக்கம் வந்து விட்டது. (எ.கா) சிக்கில் செல் அனீமியா (Sickle cell anemia) மிகுந்துள்ள மேற்கு ஆப்பிரிக்க நாட்டு மக்கள் மற்றும் கிழக்கு ஐரோப்ப அஷ்கெனாசி (Ashkenazi) பின்னணி உடைய யூதர்கள் இடையே திருமணத்திற்கு முந்தைய மரபுப் பரிசோதனைகள் செய்யும் வழக்கம் காணப்படுகிறது.  
மரபியல், செவிலியம், உயிரியல், பொது சுகாதாரம், உளவியல் போன்ற பல்வேறு துறைகளில் பட்டப்படிப்பும் கலந்தாய்வில் அனுபவமும் உள்ளவர்கள் **மரபியல் கலந்தாய்வு பணியாளர்களாகப் (Genetic counselor)** பணியாற்றுகிறார்கள்.
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

*தனி ஒரு கட்டுரை சாராத பொதுவான கலைச்சொல் மொழிபெயர்ப்பு கலந்துரையாடல்கள் இந்தப் பக்கத்தில் இடம் பெறும்.*
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## ரவி

உயிரியல் குறித்து பல விரிவான கட்டுரைகள் எழுதும் ஆர்வமிருக்கிறது. எனினும் இத்துறைக்கான சரியான கலைச்சொல் அகராதி இல்லாதது பெருந் தடையாக இருக்கிறது. பின் வரும் ஆங்கிலச் சொற்களுக்கு இணையான நல்ல தமிழ் சொற்களுக்கான உங்கள் ஆலோசனைகளைத் தாருங்கள். நன்றி.
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## ரவி

### chromosome

Chromos = color , some = body  
ஒரு குரோமோசோம் பல மரபணுக்களை உள்ளடக்கியது என்பதால் **மரபணுச் சரம்** என அழைக்கலாம் என்பது என் கருத்து. அல்லது, ஆங்கிலச் சொல்லை அப்படியே தமிழ்ப்டுத்தி **வண்ணமெய்** என்று அழைக்கலாமா?
:**வண்ணமெய்** என்பது அதன் பண்பை சரியாக விளக்கவில்லை. ஆகையால் அது வேண்டாம் என எண்ணுகிறேன். இதுவரை எவரும் மொழிபெயர்த்திருக்கவில்லை என்றால் **மரபணுச் சரம்** என்று பயன்படுத்தலாம். மிகவும் பொருத்தமாக உள்ளது இரவியின் இச்சொற்கொடை. :-) -- Sundar <sup>\பேச்சு</sup> 6 ஜூலை 2005 04:36 (UTC)  
::Chromosomeகளில் மரபணுக்கள் தவிர்த்து இன்னும் பல விடயங்களும் உள்ளன. அவை எல்லாம் இருந்தால் தான் மரபணுக்களால் வேலை செய்ய முடியும். அதனால், மரபணுச்சரம் என்னும் சொல் பொருந்தி வருவது போலத் தோன்றினாலும்,Chromesomeகளின் மற்ற பண்புகளை மறைத்துவிடுமோ என்ற தயக்கமும் இருக்கிறது. உயிரியல் கலைச்சொற்களை உருவாக்கும் முன்னோடிகள் எவரையைனும் உங்களுக்கு தெரியுமானால், தயவு செய்து எனக்கு தெரியப்படுத்துங்கள்--ரவி (பேச்சு) 09:29, 9 ஆகஸ்ட் 2005 (UTC)  
:::இவர் ஒருவேளை உதவலாம். -- Sundar <sup>\பேச்சு</sup> 10:00, 9 ஆகஸ்ட் 2005 (UTC)  
In the LIFCO english-tamil dictionary, chromosomes are called 'அணுக் கோல்கள்' --முரளி மோகன் 15:55, 9 ஆகஸ்ட் 2005 (UTC)  
**நிறமூர்த்தம்** என்ற சொல்லே இலங்கை பாடப்புத்தகங்களிலும் கல்வித்திட்டத்திலும் பயன்படுத்தப்படுகிறது. இங்குள்ள உயிரியல் மாணவர்களுக்கு அந்த சொல்லே பரிச்சயமானது. --மு.மயூரன் 16:17, 12 அக்டோபர் 2005 (UTC)  
நான் பார்லி கட்டுரை மொழி மாற்றம் செய்யும் போது மரபுத்தாங்கி என்ற சொல்லை பயன் படுத்தினேன். மரபனுத்தாங்கி என்ற சொல் சரியாக இருக்குமா? ஆங்கில பெயர் சூட்டிய போது அவற்றின் உண்மையான செயல் அறியப்பட்டிருக்க வில்லை. எனவே, அதன் உருவத்தை வைத்து பெயர் சூட்டினர். தற்போது அதை அப்படியே நிர மூர்த்தம் என்று மொழி மாற்றம் செய்வது சரியல்ல என்பது எனது கருத்து. நன்றி. Pappadu Pappadu 04:57, 7 நவம்பர் 2005 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## ரவி

### genome

கை ரேகை ஒருவனை அடையாளம் காட்டவல்லது போல Genomeம் ஒரு உயிரினத்தை அடையாளம் காட்டவல்லது என்பதால் **மரபு ரேகை** என்ற பெயர் பொருத்தமாக இருக்கும் என நினைக்கிறேன். அனைவரின் கருத்தையும் அறிய ஆவல்.
:**ரேகை** ஒரு வடமொழிச்சொல்லாக இருப்பினும் தமிழில் வெகுவாகப் பயன்படுத்தப்படுவதால் வைத்துக் கொள்ளலாம். **மரபுத்தகவற்கோள்** நன்றாக இருக்குமா? -- Sundar <sup>\பேச்சு</sup> 6 ஜூலை 2005 04:36 (UTC)  
::மரபுத்தகவற்கோள் முழுப்பொருளையும் விளக்கும் நல்ல சொல்லாகத் தோன்றுகிறது. ஆனால், பயன்படுத்த எளிமையாகத் தோன்றவில்லை :) மேலும் கோள் என்ற விகுதியும் செயற்கைக்கோள் போன்ற சொற்களோடு தொடர்பு படுத்தி சிலரை குழம்ப வைக்கக்கூடும்--ரவி (பேச்சு) 09:29, 9 ஆகஸ்ட் 2005 (UTC)  
:::ஆம். எனக்கும் அவ்வாறே தோன்றியது. -- Sundar <sup>\பேச்சு</sup> 10:00, 9 ஆகஸ்ட் 2005 (UTC)  
மரபு ரேகை என்பது genetic fingerprint என்று பொருளாகி விடுமல்லவா? மொத்த மரபுப்பொருள் அல்லது மரபுப் பொருளடக்கம் சரியாக இருக்குமா? நன்றி - Pappadu  
மரபுத்தகவற்ச்சுருள்/மரபுத்தகவற்ச்சரம் என்பது பொருந்துமா? ஏனென்றால் genome is nothing but a long stretch of the genetic material made of DNA.so I guess it might fit.எனவே இங்குள்ள நண்பர்களின் கருத்துக்காக காத்திருக்கிரேன்[User:அனபாயன்]
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## ரவி

### eukaryote

**மெய்க்கருத்திசுளினம்**? -- Sundar <sup>\பேச்சு</sup> 6 ஜூலை 2005 04:38 (UTC)  
: நல்ல சொல். Eu என்றால் *நல்ல* என பொருள் தரும். எனவே உங்கள் ஆலோசனையை கொஞ்சம் மாற்றி *நற்கருத்திசுளினம்* என நிச்சயம் பயன்படுத்தலாம். நன்றி சுந்தர். இப்பொழுது Prokaryoteக்கு சொல் கண்டுபிடிப்பதும் எளிமையாகி விட்டது :)--ரவி (பேச்சு) 09:29, 9 ஆகஸ்ட் 2005 (UTC)  
:::-) Sundar <sup>\பேச்சு</sup> 10:00, 9 ஆகஸ்ட் 2005 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## ரவி

### prokaryote

*முற்கருத்திசுளினம்* என்பது என் பரிந்துரை. மாற்றுக்கருத்து இருந்தால் தயவு செய்து தெரிவிக்கவும்--ரவி (பேச்சு) 09:29, 9 ஆகஸ்ட் 2005 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## ரவி

### exon

வெளிப்படுமரபுப்பொருள்? conveys the meaning of "expression", the reason Walter Gilbert termed them "exons"; adapted fm the suggestion for intron.  
how about வெளிபடு மரபணுக்கூறு? The word மரபணுப்பொருள் seems to indicate something like a gene rather than part of a gene to me! --Pappadu 21:19, 11 நவம்பர் 2005 (UTC)
---
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## ரவி

### intron

**இடைபடுமரபுப்பொருள்**? -- Sundar <sup>\பேச்சு</sup> 6 ஜூலை 2005 09:30 (UTC)
exon - **செயல்படுமரபுப்பொருள்**? புருனோ மஸ்கரனாஸ் 01:49, 21 ஜூலை 2008 (UTC)ி
"இடைபடுமரபுச்சரம்",இதன் பொருள் intronனுக்கு இணையாக உள்ளது போல தோன்றுகிறது?[User:அனபாயன்] 19 நவம்பர் 2008
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## Sundar

### Schema

வரை மாதிரி ?--ரவி (பேச்சு) 09:29, 9 ஆகஸ்ட் 2005 (UTC)
:நன்றாக உள்ளது -- Sundar <sup>\பேச்சு</sup> 10:00, 9 ஆகஸ்ட் 2005 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## Sundar

### Parse tree

- :en:Parse tree
விடை தெரிந்தால் வெண்பா கட்டுரையில் மாற்றவும்
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## Sundar

### Metabolism

?  
விடை தெரிந்தால் ஒளிச்சேர்க்கை கட்டுரையில் மாற்றவும்
: இதற்கான சொல் கண்டிப்பாக தமிழ் நாட்டு உயிரியல் பாடப்புத்தகத்தில் இருக்கும். TVUவில் *வளர்சிதை மாற்றம்*, *சேர்க்கையெறிகை* ஆகிய சொற்கள் தரப்பட்டுள்ளன--ரவி (பேச்சு) 09:29, 9 ஆகஸ்ட் 2005 (UTC)
::*சேர்க்கையெறிகை* நன்றாக உள்ளது. -- Sundar <sup>\பேச்சு</sup> 10:00, 9 ஆகஸ்ட் 2005 (UTC)  
in the list of scientific terms in lifco english-tamil dictionary, metabolism is termed as "உபசய அபசயம், வளர்சிதை மாற்றம்" --முரளி மோகன் 16:22, 9 ஆகஸ்ட் 2005 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## Sundar

### Cellular respiration

திசுள் மூச்சு?  
விடை தெரிந்தால் ஒளிச்சேர்க்கை கட்டுரையில் மாற்றவும்  
:*திசுள் சுவாசம்* சரியாக இருக்குமா?--ரவி (பேச்சு) 09:29, 9 ஆகஸ்ட் 2005 (UTC)  
::மூச்சு என்பது மூக்கின் வழியான வளி மாற்றத்தைக் குறிக்கும். சுவாசம் வடமொழியாயினும் இந்த இடத்தில் மூச்சைவிட சரியாக இருக்கும் என நினைக்கிறேன். -- Sundar <sup>\பேச்சு</sup> 10:00, 9 ஆகஸ்ட் 2005 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## சொல் பரிந்துரை உதவி வேண்டும்

- Extropy - புறத்தகவியக்கம் (புவிக்குப் புறத்தே வாழும் தகவமைப்புள்ள உயிரியக்கம்)
- Extropian - புறத்தகவர் (அத்தகைய தகவமைப்பு உடையவர்)
- Exploration - ஆய்வுப் பயணம் (*புறத்தேட்டம்*, *புற ஆய்வு*)
- Singularity - வழுவிடம், வழுப்புள், சிறப்பொருமை (from TVU), ஒருமையியல்
- Complexity - சிக்கல்தன்மை
- System - ஒழுங்கு, அமைப்பு, முறைமை
- Trans humanism -
- Acceleration - வேக அதிகரிப்பு வீதம், துரித விரைக்கம், வேக வளர்ச்சி, ஆர்முடுகல், *முடுக்கம்*
- Catalysis - வினைவேக மாற்றம்? *வினையூக்கி*
- Futurists - எதிர்காலவியலாளர்? (Pappadu)
- Futurology - எதிர்காலவியல்? (Pappadu)
- Memome -
- Fault Tolerant Design - வழு தாங்கும் மாதிரி? (Design என்பது *வடிவமைப்பு*)
- Extraterrestrial - புவிக்கு அப்பால்?, புவி கடந்த?, வேற்றுக்கிரக ?
- Pluralism - பன்மையியம்?
- Egalitarianism - சமத்துவம்? ; சமுதாயச் சமத்துவம்
- Meme
- Model - மாதிரி
- Integral Life System - முழுமை தரும் வாழ்க்கை முறைமை ? *தொகுப்பு வாழ்முறை*
- Matrix - அச்சு, அணி
- Complex Systems - சிக்கல் முறைமைகள் ?
- Immortality - முடிவிலி? - நன்றி: திரைப்படப் பாடல்; அழிவின்மை, அழியாப்புகழ், அழிவற்ற வாழ்வு ? சாகா வரம்? *இறவாத்தன்மை*
- Redundancies - அளவுக்கதிகமானவை
- Alien - அன்னியன் *புறத்தோன்*,*மாற்றான்*
- asteroid collision - சிறுகோள் மோதல், *விண்கல் மோதல்*
- mass media - மக்கள் ஊடகங்கள், *பொது ஊடகம்*
- humanism - மனிதநலக் கோட்பாடு, மனிதநேயம், மனிதம்?
- diversity - diversity என்ற பக்கத்தைப் பார்க்கவும்
- Catastrophes - பேரழிவுகள்
- Synergy - ஒருங்கிணையாற்றல், *கூட்டியக்கம்*
- Reductionism -
- Fusion - கூட்டு, *பிணைப்பு*
- Ontology -
- Synthesis - கூட்டிணைவு? செயற்கை தயாரிப்பு?, *கூட்டாக்கம்*
- system ஒருங்கியம், அமைப்பு, தொகுதி, முறைமை --செல்வா 17:43, 3 ஏப்ரல் 2010 (UTC)
- ergonomics * பணிபுரிபவர்கள் அவர்கள் வேலைகளைச் செய்ய எளிமையாகவும்,பலமுறை ஒரே வகையான பணிகளைச் செய்யும் பொழுது ஊறுகள் விளையாமல், பணியாளர்களின் உடலியலுகளுக்கு ஏற்றவாறு செய்கருவிகள்,துணைக்கருவிகள், இட ஒழுக்கப்பாடுகள் ஆகிவற்றைச் தேர்ந்து வகுத்து அமைக்கும் பொறியியல் துறை. இதனைத் தமிழில் பணியிணக்கவியல் அல்லது பணியிணக்கவகுதி எனலாம். வகுதி = design. --செல்வா 17:43, 3 ஏப்ரல் 2010 (UTC)
- fluidised = பாய்மமாக்கல் (மணல், துகள், குருனை போன்ற வடிவில் உள்ளவற்றை பாய்மம் போல் நகரச் செய்யும் தன்மை. காற்று நீர் போன்றவற்றைக் கலந்து பாய்மப்பண்பூட்டுவர். --செல்வா 17:43, 3 ஏப்ரல் 2010 (UTC)
நன்று செல்வா. என்னுடைய சில பரிந்துரைகள்.
- Trans humanism - மாந்தக் கடவு, மாந்த எல்லைக்கடவு, மாந்தவீறு கடத்தல் (ஈறுகடத்தல்), மாந்தவுச்சிமீறல், மாந்த அத்துமீறல் (அத்துமீறலின் சுட்டுபொருள் வேறாக இருப்பதால் சிறிது குழப்பம் நேரலாம்), மனித அளப்புதாண்டல், மாந்தரிகல் தாண்டல் (இகல் = எல்லை), மாந்தவிடங்கழி, மனித ஏண்தாண்டல், மனித ஒல்கடத்தல், மனித ஏணிக்கரைதாண்டல், மனிதக்கங்குதாண்டல்
இந்த எல்லை எனும் பொருளைப் பல கோணங்களில் தமிழில் நூற்றுக்கும் மேற்பட்ட சொற்களால் வழங்கியுள்ளதைக் கண்டு புல்லரித்துப் போனேன். -- சுந்தர் <sup>\பேச்சு</sup> 06:07, 29 நவம்பர் 2013 (UTC)
-- சுந்தர் <sup>\பேச்சு</sup> 06:07, 29 நவம்பர் 2013 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## Alphabetic list

வணக்கம், நாம் அனைவரும் (அல்லது பெரும்பாலோனோர்) ஒரு இணக்க முடிவுக்கு வந்ததும், ஒரு அகரவரிசை பட்டியல் தயாரித்தால் அனைவரும் ஒரே மாதிரியான அறிவியல் தமிழ் சொற்களை பயன் படுத்த ஏதுவாக இருக்கும்.  
குறைந்தது நாம் மொழி பெயர்ப்பில் பயன் படுத்திய சொற்களை ஒரு பட்டியலிட்டால் மற்றவர்கள் அதை தொடர்ந்து கவனித்து வரலாம். நானே துவங்குகிறேன்.  
- A - D
- Breeding - கலப்புவிருத்தி
- Chromosome - மரபணுத் தாங்கி  
- E - H
- Fermentation - நுண்ணுயிர் பகுப்பு
- Flavo(u)r - சுவைமணம்
- Heart attack -இதய செயலிழப்பு
- I - L  
- M - P
- Malt - முளைக்கூழ்
- Metabolism - வளர்சிதை மாற்றம்
- Polymer - பல்கூறு  
- Q - T
- Reproduction - இனவிருத்தி
- species -சிற்றினம்
- U - Z
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## இலத்திரனியல் சொற்குழப்பங்களும் தரப்படுத்தல் தேவையும்

இலத்திரனியல் துறையில் பல ஆங்கில சொற்கள் வரலாறு காரணமாகவோ, அல்லது பாவிப்பு பரிச்சியம் காரணமாகவோ கணித விபரிப்புக்கு அல்லது பயன்பாட்டின் உண்மை அடிப்படைக்கு மாறக உபயோகிக்கப்படுவதுண்டு. உதாரணம், கரண்ட்டை (Current) மின்காந்த சத்தி ஓட்டம் என்ற பிழையான கருத்துநிலை உண்டு. மேலும், மின் திறனையும் (Power) மின்சத்தியையும் (Energy) ஒரே அர்த்தத்தில் பயன்படுத்துவோரும் உண்டு. தமிழ் விக்கிபீடியாவில் ஆரம்பத்தில் இருந்து சற்று கவனமாக இருந்தால் ஒரு சீரான, தரப்படுத்தப்பட்ட ஒரு சூழலை தோற்றுவிக்கலாம். ஆனால், இதற்கு தமிழில் ஏற்கனவே நன்கு பாவிப்பில் இருக்கு சொற்களை தவிர்ப்பது கூடாது. எனவே, சொற் தெரிவுக்கு பிற பயனர்களின் தங்கள் கருத்துக்களை இங்கே பகிர்ந்தால், அக் கருத்துக்களையும் உள்வாங்கி தரப்படுத்தலாம்.  
:* Electric Current - Flow of Charges - மின்னோட்டம், மின் அணு ஒட்டம்
:* Voltage - மின்னழுத்தம்
:* Electric Potential - மின்னிலை - ???
:* Electric Energy - சக்தி, மின்சக்தி, ஆற்றல்
:* Electric Force - மின்விசை, விசை
:* Electromagnetic Energy - மின்காந்த சக்தி
:* Power - திறன், மின்திறன், வலு
:* Efficiency - ??? - செயற்றிறன்  
--Natkeeran 00:42, 19 நவம்பர் 2005 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## பொருள் விளக்கம் தேவை! பகுப்பாய்வு எதிர் பகுத்தாய்வு

- Reason - பகுத்தறி
- Rationalize - பகுத்தறி
- Deduction - பகுத்தாய்வு
- Analysis - பகுப்பாய்வு
- Analysis - பகுத்தாய்வு
- Deduce - உய்த்துணர்
- Induction - விதிவரு முறை
- Categorize பாகுபடுத்து, வகையிடு  
Analysis and Categorization are two different acts, yet, often in Tamil same words are used. Also, Rationlization and Reasoning can have two different and even opposing meaning, yet Tamils often use it to mean Reasoning. What is the proper usage? --Natkeeran 18:15, 20 ஜனவரி 2006 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## Suggest traslation for Deterministic Finite Automaton and Non-DFA

--Natkeeran 23:42, 23 ஜனவரி 2006 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## பௌதீகவியல் vs இயற்பியல்: For Records

இப்பக்கங்களை உருவாக்கி வரும் அன்பர்களே! பௌதீகவியல் என்பது கிட்டத்தட்ட ஒரு வழக்கிழந்த சொல். தமிழ்நாட்டின் தமிழ்வழிக் கல்வி-பள்ளிக்கூட பாடப்புத்தகங்களில் இது "இயற்பியல்" என்றே வழங்கப்படுகிறது. இந்த வழக்கோடு ஒத்துப்போக, அன்பர்கள் இச்சொல்லாட்சியை "இற்றைப்படுத்த" வேண்டுகிறேன்!
:பௌதிகவியல் (பௌதீகவியல் அல்ல!) என்பதே இன்றும் இலங்கையில் வழக்கிலுள்ளது. அவ்வாறே பயன்படுத்தலாம். --மதனாஹரன் 03:25, 26 பெப்ரவரி 2012 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## portal

அன்புடன் விக்கிபீடியர்களுக்கு,  
தமிழ் விக்கிபீடியாவில் portal என்ற பெயர்வெளிக்கான தமிழ் சொல்லாக நுழைவாயில் என்ற சொல் பயன்படுத்தப்படுகிறது என அறிகிறேன். அய்யாவழி நுழைவாயிலில், நுழைவாயில்:அய்யாவழி என்றே இருக்கிறது. ஆனால் முகப்பில் சமுதாய வலைவாசல் என்றவாறான மொழி பெயர்ப்பு காணப்படுகிறது. என்னுடைய கருத்துப்படி **வலைவாசல்** என்பதே சதியானதும், பொருத்தமானதுமான சொல்லாகும். இதனையே நாம் பெயர்வெளிக்கும் பயன்படுத்தலாமே?  
--மு.மயூரன் 17:12, 11 ஏப்ரல் 2006 (UTC)  
பெரும்பாலான கலைச்சொல் அகராதிகளில் **வலைவாசல்** என்றுதான் உள்ளது. **நுழைவாயில்** என்பதும் பொருத்தமில்லாமல் இல்லை. மற்றப் பயனர்களும் இதுபற்றிய தங்கள் கருத்துக்களை முன்வைத்தால் நல்லது. Mayooranathan 17:34, 11 ஏப்ரல் 2006 (UTC)  
நுழைவாயில் என்பதை விட வலைவாசல் என்பதை நான் விரும்புவதற்கு காரணம், நுழைவாசல் எனும் போது ஒரு பெரும் வெளிக்கான, வாசல், ஒன்றுக்கொன்று தொடர்பற்ற இரு வெளிகளுக்கிடையேயான வாயில் போன்ற கருத்தை தருகிறது. வலைவாசல் என்பது, பெரும் வலையமைப்புக்குள், வலையமைப்போடு வலையமைப்பாக, அதே நேரம் வாசலாகவும் இயங்கும் பக்கம் என்கிற உணர்வை தருகிறது. விக்கி பீடியாவின் வலைவாசலின் பணியும் இதுதான்.. --மு.மயூரன் 17:46, 11 ஏப்ரல் 2006 (UTC)  
வலைவாசல் பொருத்தமானதாகவே படுகின்றது. நுழைதல், வாசல் இரண்டும் ஒரே பொருளை நோக்குகின்றன. வலை கூடிய தகவலை தருகின்றது. --Natkeeran 17:53, 11 ஏப்ரல் 2006 (UTC)  
: I too prefer வலைவாசல் for all the reasons mentioned above--ரவி 18:50, 11 ஏப்ரல் 2006 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## தமிழக அரசின் கையேடு

சென்னையில் வசிக்கும் அன்பர்கள் யாராவது தமிழக அரசின் அதிகாரபூர்வ கையேட்டை பெற்றால் பல சொற்களுக்கான அர்த்தத்தை தெரிந்து கொள்ளலாம் புருனோ மஸ்கரனாஸ் 17:33, 23 ஆகஸ்ட் 2006 (UTC)  
என்ன கையேடு என்பது குறித்த மேலதிகத் தகவலகளைத் தந்தால் பயனுள்ளதாக இருக்கும்--ரவி 23:23, 23 ஆகஸ்ட் 2006 (UTC)  
திரு தமிழ்குடிமகன் அவர்கள் தமிழ் அமைச்சராக இருந்த பொழுது ஒரு கையேட்டை வெளியிட்டார். தற்பொழுது அது இனையத்தில் உள்ளது. உதாரணம்
பெரும்பாலான ஆங்கில சொற்களுக்கு தமிழ் சொல் இங்கு உள்ளது. இதிலிருந்து நமது பணியை தொடங்கலாம் புருனோ மஸ்கரனாஸ் 17:15, 25 ஆகஸ்ட் 2006 (UTC)
http://www.tamilvu.org/library/o33/html/o3300001.htm  
: இந்த இணைப்பு இயங்கவில்லை வேறு ஏதேனும் இணையதளம் உள்ளதா?? சிவகார்த்திகேயன் (பேச்சு) 05:02, 29 நவம்பர் 2013 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## சொல்லாக்கக் கேள்விகள்

1. மீள்வரு தொடர்பு (Recurrence relation). மீண்டும் மீண்டும் வரும் தொடர்புக்கு மீள்வரு தொடர்பு என்று பெயர். இதை மீள்வருத்தொடர்பு என்று எழுதினால் அதே பொருள் வருமா?  
த் - தேவை இல்லை என்று நினைக்கிறேன். த் இட்டால் பொருள் சிதையலாம்--ரவி 09:45, 20 ஜூன் 2007 (UTC)  
2. induction: உய்த்தறிதல்
Deduction : பிரமாணித்தறிதல்.
இது சரியா?  
பிரமாணித்தல் - தமிழ் போலும் தெரியவில்லை. பொருளும் புரியவில்லை. வேறு சொல் முயலலாம்--ரவி 09:45, 20 ஜூன் 2007 (UTC)  
3. A stick of unit length: ஓர் ஒருமை நீளமுள்ள கழி.
இது எனக்கு சரியாகவே படவில்லை. இதற்கு மாற்று மொழிபெயர்ப்பு என்ன?
பார்க்கவும் : கேடலான் எண்கள், மூன்றாவது உட்பிரிவு.  
ஓர் அலகு நீளமுள்ள கழி / குச்சி?--ரவி 09:45, 20 ஜூன் 2007 (UTC)  
--Profvk 09:12, 20 ஜூன் 2007 (UTC)  
மேலே Deduction என்பதற்கும் Reduction என்பதற்கும் வித்தியாசம் உண்டா? பிரித்தறிதல் எனலாமா? பிரித்தறிதல் ஒரே தளத்தில் நிகழக்கூடியாதல் அர்த்தம் பொதியவில்லை. Reduction என்னும் பொழுது நிலை வேறுபாடும் உணர்த்தப்படல் வேண்டு. இவற்றுக்கு நல்ல தமிழ் சொற்கள் இருக்க வேண்டும், மேலும் அலசலாம். --Natkeeran 10:31, 20 ஜூன் 2007 (UTC)  
ரவி, நன்றி. மீள்வரு தொடர்பு, அலகு இரண்டும் சரி.
நற்கீரன், Reduction என்பது பொதுநிலையிலிருந்து குறிப்பிட்ட (கீழ்) நிலைக்கு வருவது. Deduction என்பது, தருக்கரீதியாக, காரண காரியங்களுடன் ஒரு தேற்றத்தையோ அல்லது ஒர் உண்மையையோ அறுதிப்படுத்துவது அல்லது நிறுவுவது. இதற்கு இன்னும் தமிழ் எனக்குத்தெரியவில்லை. உய்த்தறிதலுக்கு ஒரு complement வேண்டும்.
--Profvk 10:49, 20 ஜூன் 2007 (UTC)  
:Deduction என்பதற்கு உய்த்தறிதல் என்ற சொல்லை இலங்கைக் உயர்தரக் (+2) கணித பாடங்களில் தமிழில் பாவிக்கின்றார்கள். --Umapathy 16:08, 20 ஜூன் 2007 (UTC)  
:unique: இது கணிதத்தில் அடிக்கடி பயன்படுத்தப்படும் ஒரு முக்கியமான சொல். இதனில் கணிதப்பொருள் நிரம்ப பொதிந்திருக்கிறது. சரியான தமிழ்ச்சொல் "தனிப்பட்டது", "இரண்டற்றது" இவைகளில் எது சரியாகும்? வேறு சொற்கள் உண்டா?
--Profvk 11:01, 25 ஜூன் 2007 (UTC)  
தனிப்பட்டது என்பது சரியாக உள்ளது.
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## case by case

case என்ற ஆங்கிலச்சொல்லுக்கு பல தமிழ்ச்சொற்கள் உள்ளன. கணிதத்திலும் அறிவியலிலும் 'in this case', 'this case is impossible' 'in this special case' என்ற பிரயோகங்கள் தேவைப்படுகின்றன். case என்ற சொல்லுக்கு அகராதியைப் பார்த்தபோது எனக்குக் கிடைத்த சொற்கள்:
அக்கீகத்து; அதிதேசம்; பட்சம்; வாது, வீடு.
இவைகளில் 'பட்சம்' ஒன்றைத்தவிர இதர சொற்கள் எனக்கு சரியாகப்படவில்லை. 'பட்சம்' என்ற சொல்லும் 'case' என்ற பெயர்ச்சொல்லுக்கு இணையாகக் கணிதத்தில் பயன்படுமா என்று தோன்றவில்லை. எல்லாவற்றிற்கும் மேலாக, case by case என்ற பொருள் பொதிந்த சொல்லாட்சிக்குச் சரியான தமிழ்ச்சொல் கிடைக்கவில்லை.
--Profvk 11:16, 20 ஜூன் 2007 (UTC)
case என்ற ஆங்கிலச் சொல்லுக்கு ஆங்கிலத்திலேயே பல பொருட்கள் உள்ளன. http://dictionary.reference.com/browse/case , மேலும் இத்தகு பல பொருள் கொண்ட ஒரு மொழிக்கு, தமிழில் ஒற்றைச் சொல் தேடுவது பொருந்தாது. இடத்திற்குத் தக்கவாறு பொருள் கொள்ள வேண்டும் என்பது எனது கருத்து. case by case என்பதை 'ஒவ்வொரு நிகழ்விலும்' என்று கொள்ளலாம்.
இது 'விஷயம்' என்கின்ற வடசொல்லுக்கு நிகரான வழக்கம் உடையது. விஷயம் என்பதை நிகழ்வு என்றோ, கருத்து என்றோ, பொருள் என்றோ இடத்திற்கேற்றவாறு பயன்படுத்துவது போல் case என்பதற்கும் இடத்திற்கேற்றவாறு பொருள் கொள்ளல் வேண்டும்.
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## தமிழ் இலக்கணத்தில் கேள்விகள்

"உறுப்புக்கள்", "உறுப்புகள்": எது சரி?
--Profvk 11:12, 25 ஜூன் 2007 (UTC)  
உறுப்புகள் என்பதே சரியென்று நினைக்கிறேன். ஓரெழுத்து மொழிகளுக்கு மட்டுமே பன்மையில் 'க்' வரும். சான்று : பூக்கள், ஈக்கள்.
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## விக்கிப்பீடியா கலைச்சொற்கள்

விக்கிப்பீடியா உதவிபக்கங்கள் தமிழாக்கம் செய்யப்பட வேண்டும். வார்ப்புருவில் **transclusion** மற்றும் **substitution** இவற்றிற்கு புழங்கிவரும் சொற்கள் யாவை ?
::substitution = மாற்றீடு. Transclusion என்னும் சொல்லை ஆங்கில விக்கியில் தந்துள்ளவாறு டெட்' நெல்சன் என்பார் 1982 இல் உருவாக்கினாராம். லிட்டரரி மசீ^ன்சு (Literary machines) என்னும் நூலில் குறிப்பிட்டாராம். இதனைப் புறச்சுட்டு எனலாம். புறத்தே உள்ள விளக்கத்துக்குச் சுட்டு தருதல் அல்லது அதனை சேர்த்தல். எனவே புறச்சேர்ப்பு என்றும் கூறலாம். புறத்தே கூறியுள்ளவற்றை சேர்த்தல் (ஒரு சுட்டின் வழியாக இணைத்தல்). எனவே புறக்கூட்டு என்றும் சொல்லலாம். --செல்வா 19:55, 27 ஏப்ரல் 2010 (UTC)  
--மணியன் 08:16, 25 ஆகஸ்ட் 2009 (UTC)
# விக்கிப்பீடியா:பொதுவான மொழிபெயர்ப்பு கலந்துரையாடல்கள்

## SDO

Solar Dynamics Observatory என்பதை தமிழில் எப்படி பெயரிடுவது? --குறும்பன் 01:56, 27 ஏப்ரல் 2010 (UTC)  
:சூரிய சக்திகள் ஆய்வுக்கூடம் என்பது சரியாக இருக்குமா? --Theni.M.Subramani 03:02, 27 ஏப்ரல் 2010 (UTC)
::**சூரிய இயக்காற்றல் வானாய்வகம்** --114.143.122.89 03:27, 27 ஏப்ரல் 2010 (UTC)
:::*கதிரவனியக்க நோக்ககம். ஞாயிற்றியக்க நோக்ககம்*. நோக்ககம் என்றோ *கூர்நோக்கி* என்றோ கூறலாம். இங்கே ஞாயிற்றின் புற இயக்கத்தையும் அது நில உலகில் எவ்வகையான விளைவுகளையும் தாக்கத்தையும் ஏற்படுத்துகின்றது என்பதனையறிய ஞாயிற்றை உற்று நோக்கும் கருவியையோ கருவியடுக்கையோ குறிக்கும். வானில் இருந்து இயங்கும் நோக்கியாகையால் *ஞாயிற்றியக்க வானோக்ககம்* என்றும் சொல்லலாம்.--செல்வா 19:44, 27 ஏப்ரல் 2010 (UTC)
# மரபணு

| யையும், டி.என்.ஏ க்கும் மரபணுவுக்கும் உள்ள தொடர்பையும் விளக்குகின்றது. இதில் காட்டப்பட்டுள்ள வெளிப்படுகூறுகள் (Exons) புரத வெளிப்படுத்தலுக்கான தகவல்களைக் கொண்ட குறியீட்டுப் பகுதி உடையவையாகவும், இடைப்படுகூறுகள் (Introns) அவ்வாறான குறியீட்டுப் பகுதியற்றவையாகவும் இருக்கின்றன. குறியீடற்ற பகுதிகளைக் கொண்ட உள்ளன்கள் ஆர்.என்.ஏ முதிர்வாக்கத்தின்போது வெட்டி அகற்றப்பட்டு விடும். இந்தப் படத்தில் மரபணுவானது கிட்டத்தட்ட 55 தாங்கிகளைக் (Bases) கொண்டதாகக் காட்டப்பட்டிருப்பினும், உண்மையில் ஒரு மரபணுவானது 100 மடங்கு அதிகமான தாங்கிகளைக் கொண்டிருக்கும்.]] | } |
| --- | --- |  
**மரபணு** (இலங்கை வழக்கு: **பரம்பரை அலகு**, ஆங்கிலம்: *gene*) என்பது ஒரு உயிரினத்தின் பாரம்பரிய இயல்புகளை சந்ததிகளினூடாக கடத்தவல்ல ஒரு மூலக்கூற்று அலகாகும். ஒரு புரதத்தையோ அல்லது அதன் ஒரு பகுதியையோ உருவாக்க உதவும் மரபுக்குறியீடுகளைக் கொண்டுள்ள ஆக்சிஜனற்ற ரைபோ கரு அமிலத்தின் (DNA) எந்த ஒரு துணுக்கையும் குறிக்கும் அலகே மரபணுவாகும். இனப்பெருக்கத்தின் பொழுது பெற்றோர்களிடமிருந்து சந்ததிகளுக்கு மரபணுக்கள் கடத்தப்படுகின்றன.  
உடலுக்கும் உயிர்வாழ்வுக்கும் தேவையான அனைத்துப் புரதங்களையும், தொழிற்பாடுடைய ஆர்.என்.ஏ யையும் தோற்றுவிக்க இந்த மரபணுக்கள் அவசியமாதலால், இவை உயிரினத்தின் இன்றியமையாத மூலக்கூறாகும். உடலின் உயிரணுக்களை ஆக்கவும், அவற்றைத் தொடர்ந்து பேணவும், உடற்தொழிற்பாடுகளுக்கும், உயிரினங்களின் இயல்புகள் சந்ததிக்கு கடத்தப்படவும் இந்த மரபணுக்களே தேவை. உடலில் நிகழும் ஆயிரக்கணக்கான உயிர்வேதியியல் செயல்முறைகளுக்கும், உயிரியல் இயல்புகளுக்கும் தேவையான தகவல்கள் இந்த மரபணுக்களிலேயே காணப்படுகின்றது. உயிரியல் இயல்புகள் என்னும்போது பார்த்தறியக் கூடிய இயல்புகளாகவோ (எ.கா. தோலின் நிறம்), பார்த்து அறிய முடியாத இயல்புகளாகவோ (எ.கா.குருதி வகை) இருக்கலாம்.
# மரபணு

## வரலாறு

- 1866 ஆம் ஆண்டு முதன்முதலில் கிரிகோர் மெண்டல் சந்ததி வழி தொடர்பில் பண்புகள் கடத்தப்படுவதைக் கண்டறிந்தார்.
- 1900 ல் ஹ்யூகோ டி வெரிஸ், கார்ல் காரன்ஸ், எரிக் வான் டெஸ்ச்மாக் ஆகிய மூன்று ஐரோப்பிய விஞ்ஞானிகள் தங்களது சொந்த ஆராய்ச்சி மூலம் மெண்டலின் ஆய்வுகளை நிரூபித்தனர். எனினும் பாரம்பரிய இயல்புகளின் அடிப்படை அலகான மரபணு சரிவர வரையறுக்கப்படவில்லை.
- 1940 இல், மரபுப் பண்புகளுக்கு மரபணுதான் காரணம் என அறியப்பட்டது.
- 1941 இல், ஜார்ஜ் வெல்ஸ் பேடில் மற்றும் எட்வர்ட் லார்ரி டாட்டம் ஆகியோர் குறிப்பிட்ட வளர்சிதைமாற்றங்களை, குறிப்பிட்ட மரபணுக்கள், குறிப்பிட்ட வழிகளில் கட்டுப்படுத்துவதையும், மரபணுவில் ஏற்படும் மாற்றங்களால் வளர்சிதை மாற்ற வழிமுறைகளில் குறிப்பிட்ட படிகளில் பிழைகள் எற்படலாம் எனவும் கண்டறிந்தனர்
- 1953 ல் ஜேம்ஸ் டி வாட்சன் மற்றும் பிரான்சிஸ் கிரிக் ஆகியோர் மரபணுவானது ஆர்.என்.ஏயாகப் படியெடுக்கப்பட்டு, பின்னர் புரதங்களாக மொழிபெயர்க்கப்படுகின்றது எனக் கூறினர்.
- 1977 ஆம் ஆண்டில் ரிச்சர்ட் ஜே. ராபர்ட்ஸ் மற்றும் பிலிப் ஏ. ஷார்ப் ஆகியோர் தனித்தனியாகச் செய்த ஆய்வுகளின்படி, மரபணுக்கள், இதுவரை காலமும் நம்பப்பட்டு வந்ததுபோல், ஈரிழை டி.என்.ஏ யில் அமைந்திருக்கும் தொடர்ச்சியான தனியான ஒரு கூறு அல்லவென்றும், ஒன்றுக்கு மேற்பட்ட துண்டாக்கப்பட்ட கூறுகளைக் கொண்டிருக்கலாம் எனவும் கூறினர்.
# மரபணு

## மரபணு திடீர்மாற்றம்

மரபணு திடீர்மாற்றம் (Genetic mutation) என்பது மரபணுத்தொடரில் ஏற்படும் சிறிய அல்லது பெரிய அளவிலான மாற்றங்களைக் குறிக்கும். இது மரபணு விகாரம் எனவும் அழைக்கப்படுகின்றது. இத்தகைய மாற்றங்கள் அம்மரபணுத் தொடர் புரதமாக வெளிப்படுத்தப்படுதலைப் பாதிக்கும். இம்மாற்றங்களை ஏற்படச் செய்யும் காரணிகளை திடீர்மாற்றநச்சுகள் என அழைக்கலாம். புற ஊதாக் கதிர்கள், பலவித நச்சு வாயுக்கள் மற்றும் பலவித நச்சு வேதிகள் காரணிகளாகச் செயல்படுகின்றன. ஆயினும், திடீர்மாற்றங்கள் இயல்பாகவே ஒரு தலைமுறையிலிருந்து மற்றொரு தலைமுறையில் பிறப்பு நிகழும் போது ஏற்படுகின்றன. திடீர்மாற்றங்களே பரிணாம வளர்ச்சியின் உயிர்நாடி ஆகும். மிகுதியாக ஏற்படும் திடீர்மாற்றங்கள் தொகுக்கப்படும் போது அதனால் புதிய வகை உயிரினம் உண்டாகிறது. இந்த திடீர்மாற்றங்களை செயற்கையாகத் தூண்டுவதன் மூலம், ஒரு நுண்ணுயிரியில் வேண்டிய நொதிகள் மட்டும் மிகுதியாக சுரக்குமாறு செய்ய இயலும். இதன் மூலம் அந்த நொதிகளின் உற்பத்தியை மிகுதிப்படுத்த இயலும். தொழிலகங்களில் இம்முறை மிக வேண்டத்தக்கதாகும்.
# மரபணு

## மரபணுத் தொடரிகள்

மரபணுத் தொடரிகள் (gene promoter) என்பது டி.என்.ஏ. ஈரிழையில் இருந்து ஆர்.என்.ஏ நகல் (transcript) வருவதை செயல்படுத்தும் அல்லது கட்டுப்படுத்தும் ஒரு வரிசை (sequence) ஆகும். பொதுவாக இவைகள் ஒரு மரபணுவின் தொடக்க புள்ளியில் இருந்து (transcription start site) மேல் வரிசையில் அமைந்து இருக்கும். நிலை கருவற்ற மற்றும் நிலைகருவுள்ள (Prokaryotic and Eukaryotic) தொடரிகளின் டி.என்.ஏ வரிசையில் பல மாறுதல்கள் உள்ளன. மேலும் நிலை கருவற்ற உயிர் தொடரிகளின் (Prokaryotic Promoters) வரிசையில் ஆர்.என்.ஏ பாலிமரசு (RNA polymerase, sigma factor) மற்றும் அதனுடன் இணைந்த சிக்மா கரணி, ஒரு மரபணுவின் வெளிபடுதலை (transcription ) தொடக்கி வைக்கும். மேலும் இவ் உயிர்களில் டி.என்.ஏ வரிசையில், தொடரிக்கான வரிசைகளை பிரிப்நொவ் பேழை(Pribnow box) என அழைக்கப்படும்.
நிலைகருவுள்ள உயிர்களின் தொடரிகளில் டாட்டா பேழை (TATA box) என்கிற தயமின் மற்றும்அடினைன் நிறைந்த வரிசைகள் அமைந்து உள்ளன. மரபணு வெளிபடுதலை ஆர்.என்.ஏ பாலிமரசு II என்ற நொதியும், ஆர்.ஆர்.என்.ஏஎன்றால் ஆர்.என்.ஏ. பாலிமரசு I அவைகளுடன் இணைந்த தொடரூக்கிகள் மற்றும் செயலாக்கிகள்(Promoter binding, transcription binding and activation factors) டாட்டா பேழையில் பிணைந்து தொடரிக்கு ஒரு தொடக்க புள்ளியாக (transcription start site) அமையும். டி.என் ஏ வரிசையில் உள்ள மாற்றிகள்(Enhancer) ஒரு தொடரியின் வெளிபடுதலை மிகையாகவோ அல்லது குறைவகாவவோ ஆக்க முடியும்.
நவீன மூலக்கூற்று உயிரியல், மற்றும் மரபியல்படி, மரபணுத்தொகை (Genome) என்பது ஒரு உயிரினத்தின்முழுமையான பாரம்பரியத் தகவல்களின் தொகுப்பைக் குறிக்கின்றது. இது உயிரினங்களின் டி.என்.ஏயில், அல்லது பல தீ நுண்மங்களில் ஆர்.என்.ஏயில் குறியாக்கம் செய்யப்பட்டிருக்கும். ஒரு குறிக்கப்பட்ட ஒரு உயிரினத்தைப்பற்றிய அனைத்து மரபியல் தகவல்களையும் குறிக்கிறது. மரபணுத்தொகையானது, டி.என்.ஏ, ஆர்.என்.ஏ யில் அமைந்திருக்கும் மரபணுக்களையும் அத்துடன் , குறியாக்கத்தைக் கொண்டிராத பகுதிகளையும் சேர்த்தே குறிக்கின்றது[1]. மரபணுத்தொகை என்பது genome என்ற ஆங்கில சொல்லின் தற்கால பயன்பாட்டுக்கு இணையான சொல். மரபணுத்தொகையை மரபகராதி, மரபுத்தொகுதி, மரபுரேகை, மரபுப்பதிவு என்றும் குறிப்பர்.  
மனித மரபணுத்தொகைத் திட்டம் மூலம் 2000 ஆண்டு மனித மரபணுத்தொகையின் முழு வடிவத்தையும் பெறுவதற்கான முயற்சி மேற்கொள்ளப்பட்டது. இந்த திட்டம் 10 ஆண்டுகளுக்கு மேலே எடுத்தது. தற்போது ஒரு உயிரினத்தின் மரபணுத்தொகையைக் கண்டுபிடிக்கும் தொழில்நுட்பம் பல மடங்கு முன்னேறியுள்ளது. எதிர்காலத்தில் ஒவ்வொரு மனிதரும் தமது தனித்துவமான மரபணுத்தொகையைப் பெற்றுக்கொள்ள முடியும்.
# ஜி8

எட்டு பேர் குழு எனப் பொருள் தரும் **ஜி8 (G8 - Group of Eight)** என்பது உலகில் அதிக ஆலைத் தொழில் முன்னேற்றம் அடைந்த குடியரசு நாடுகளின் கூட்டமைப்பைக் குறிக்கும். ஃபிரான்ஸ், இத்தாலி, ஜெர்மனி, ஜப்பான், ஐக்கிய அமெரிக்க மாநிலங்கள், ஐக்கிய இராச்சியம், (1975 வரை ஜி6), கனடா (1976 வரை ஜி7) மற்றும் ரஷ்யா ( எல்லா நடப்புகளிலும் பங்கு கொள்வதில்லை ) ஆகியவை இந்தக் குழுவில் உள்ள நாடுகளாகும். ஆண்டு தோறும் இந்த நாடுகளின் தலைவர்கள் மற்றும் அனைத்துலக அதிகாரிகள் பங்கு கொள்ளும் பொருளாதார மற்றும் அரசியல் உச்சி மாநாடுகள் ஜி8-இன் நடவடிக்கைகளில் முக்கியத்துவம் வாய்ந்தவை ஆகும்.
# ஜி8

## இதனையும் காண்க

- ஜி-20
- ஜி-7
- ஜி4 நாடுகள்
- ஜி8
- ஜி8+5